Specialistul se declară îngrozit de modul în care s-a desfășurat operațiunea de dezinsecție și deratizare din blocul de pe strada Miorița nr. 8 din Timișoara, dar și de felul în care acționează echipele de intervenție, de riscurile la care se expun.

În 2002, mi-a murit ultimul coleg de muncă. A murit de la combinația dintre bromura de metil și fosfura de aluminiu. Fosfura de aluminiu e o substanță ce sub nicio formă nu trebuie folosită în zone locuite. Ion Petcu:

Petcu spune că s-a greșit în intervenție pentru că:

Imediat după ce s-a aflat că firma Bistim Dera SRL a făcut deratizarea cu insecticidul Delicia – Gastoxin, care are în compoziție fosfură de aluminiu, o substanţă foarte toxică, cu efecte letale în caz de inhalare, și care necesită pentru utilizare autorizație specială, clădirea trebuia izolată cu o bandă și pe fiecare latură trebuia să fie pusă avizarea ”Pericol de moarte!”.

Toate geamurile trebuiau deschise și nicio persoană nu mai trebuia să intre.

La procedura corectă, se înconjura clădirea cu o sfoară și se puneau avertizoare cu cap de mort – „Nu vă apropiați, pericol de moarte!”. Ion Petcu:

Specialistul arată de ce sunt în continuare persoane afectate, deși au trecut 7 zile de la deratizare și dezinsecție.

Unul dintre motive este că cenușa rămasă după descompunerea pastilelor de fosfură de aluminiu este la fel de toxică.

Pastilele de otravă se pot descompune și după 3-5 zile. Și după rămâne un morman mic de cenușă, care e și ea toxică. Ion Petcu:

Un alt motiv este că pericolul e acum mai mare la parter și la etajul 1, dar mai ales la subsol. Petcu avertizează că o concentrație mică în spațiile de locuit nu înseamnă că pericolul a trecut.

Recomandări Vaccinurile împotriva COVID-19 sunt tot mai aproape, dar graba producerii lor îi îngrijorează pe cercetători﻿

În momentul când s-au făcut măsurătorile la etajele 4 și 3, s-a găsit un nivel scăzut de otravă, datorită faptului că s-a lăsat în jos. Gazul e mai greu decât aerul. Deci, acum, pericolul care e cel mai mare este la parter, la etajul 1 și, în special, subsolul, care e greu de aerisit. Ion Petcu:

Măștile de gaze folosite de echipele de intervenție i-au atras atenția lui Ion Petcu. Acesta avertizează că, la o concentrație mai mare de otravă, chiar și filtrele măștilor folosite de echipele de intervenție devin inutile.

Gazul ăsta are un gust dulceag și miroase a usturoi. La o concentrație mai mare, distruge filtrele măștilor de gaze. Ion Petcu:

De aceea, spune specialistul, greșelile de procedură pot fi fatale pentru oamenii care intră în bloc și după mai multe zile.

„Locul trebuie aerisit încontinuu. În cazul de față, toate geamurile trebuie deschise. Cu totul. Fără să mai intre nimeni înăuntru”, atenționează Petcu.

Fosfina e un gaz de luptă care, pe timpul naziștilor, se folosea în lagărele de concentrare. După, au venit cu Zyklon B și bromura de metil. Ion Petcu:

Ion Petcu a lucrat 12 ani în domeniul dezinsecției și deratizării. Și-a început activitatea la Întreprinderea de Dezinsecție, Dezinfecție, Deratizare, transformată după 1989 în Ratinex SA.

Citeşte şi:

Presa locală: Mai mulți polițiști s-au prezentat la Urgențe, după ce s-au contaminat la locul tragediei din Timișoara

Tragedia de la Timișoara. Ofițer ISU: ”Ni s-a cerut să păstrăm secretul în privința echipajelor care au intervenit în primele zile în bloc și s-au contaminat!”

Cine e Ionuț Păsulă, reprezentantul firmei elvețiene care deținea blocul morții din Timișoara. Autoritățile i-au confiscat un pistol în 2018

Cum se face decontaminarea după intrarea în contact cu substanța folosită în blocurile din Timișoara contaminate după deratizarea

PARTENERI - GSP.RO "Vei muri de foame cu copii cu tot". Incredibil cu cine a intrat în conflict Anamaria Prodan

PARTENERI - PLAYTECH BOMBA despre Gabi Firea a fost DETONATĂ cu 24 de ore înainte de alegeri. Bucureștenii vor afla acum adevărul despre ea

HOROSCOP Horoscop 27 septembrie 2020. Balanțele au parte de un context avantajos pentru a renunța rapid la planurile păguboase

Scoala9.ro Primul vot din viața mea. „La școală prea puțin am discutat despre alegeri”